CELEX: 32015R0272
Language: sl
Date: 2015-02-19 00:00:00
Title: Izvedbena uredba Komisije (EU) 2015/272 z dne 19. februarja 2015 o spremembi Izvedbene uredbe (EU) št. 612/2013 o delovanju evidence gospodarskih subjektov in trošarinskih skladišč, z njimi povezanih statističnih podatkih in poročanju v skladu z Uredbo Sveta (EU) št. 389/2012 o upravnem sodelovanju na področju trošarin

20.2.2015   
            
            
               SL
            
            
               Uradni list Evropske unije
            
            
               L 47/10
            
         IZVEDBENA UREDBA KOMISIJE (EU) 2015/272
   z dne 19. februarja 2015
   o spremembi Izvedbene uredbe (EU) št. 612/2013 o delovanju evidence gospodarskih subjektov in trošarinskih skladišč, z njimi povezanih statističnih podatkih in poročanju v skladu z Uredbo Sveta (EU) št. 389/2012 o upravnem sodelovanju na področju trošarin
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 389/2012 z dne 2. maja 2012 o upravnem sodelovanju na področju trošarin in o razveljavitvi Uredbe (ES) št. 2073/2004 (1) ter zlasti člena 22 Uredbe,
   ob upoštevanju naslednjega:
   
               (1)
            
            
               Registrirani prejemniki ali imetniki trošarinskega skladišča ne bi smeli imeti možnosti, da napačno trdijo, da so na podlagi člena 17(2) Direktive Sveta 2008/118/ES (2) pridobili dovoljenje za gibanje trošarinskega blaga pod režimom odloga plačila trošarine do kraja neposredne dobave.
            
         
               (2)
            
            
               Registrirani pošiljatelji in imetniki trošarinskega skladišča bi zato morali imeti možnost, da prek centralne evidence iz člena 19(4) Uredbe (EU) št. 389/2012 preverijo, ali so registrirani prejemniki oziroma imetniki trošarinskega skladišča pridobili takšno dovoljenje.
            
         
               (3)
            
            
               Izvedbeno uredbo Komisije (EU) št. 612/2013 (3) bi bilo zato treba ustrezno spremeniti.
            
         
               (4)
            
            
               Zagotoviti je treba dovolj dolgo obdobje, da bo lahko Komisija izvedla spremembe evidence gospodarskih subjektov in trošarinskih skladišč iz člena 19(1) Uredbe (EU) št. 389/2012.
            
         
               (5)
            
            
               Ukrepi iz te uredbe so v skladu z mnenjem Odbora za trošarine –
            
         SPREJELA NASLEDNJO UREDBO:
   Člen 1
   V členu 6(3) Izvedbene uredbe (EU) št. 612/2013 se v točki (a) doda naslednja točka (iv):
   
      
                  „(iv)
               
               
                  podatke o oznaki vloge subjekta, iz katerih je razvidno, ali ima registrirani prejemnik ali imetnik trošarinskega skladišča dovoljenje na podlagi člena 17(2) Direktive 2008/118/ES za gibanje trošarinskega blaga do kraja neposredne dobave (skupina podatkov 2.3 iz tabele 2 v Prilogi I).“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   Uporablja se od 1. marca 2015.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. februarja 2015
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 121, 8.5.2012, str. 1.
   
      (2)  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, 14.1.2009, str. 12).
   
      (3)  Izvedbena uredba Komisije (EU) št. 612/2013 z dne 25. junija 2013 o delovanju evidence gospodarskih subjektov in trošarinskih skladišč, z njimi povezanih statističnih podatkih in poročanju v skladu z Uredbo Sveta (EU) št. 389/2012 o upravnem sodelovanju na področju trošarin (UL L 173, 26.6.2013, str. 9).